**Hungarian Startup University Program**

A program célja, hogy felkeltse az egyetemisták érdeklődését az innováció és a vállalkozói lét iránt és növelje az általuk indított innovatív vállalkozások számát. A Program fókuszában az innovációs szemléletmód elsajátíttatása és az innováció iránti érdeklődés felkeltése áll. A Program megismerteti a fiatal generációval az innovációs ökoszisztéma felépítését és működését, továbbá lehetőséget kínál számukra a bekapcsolódásra. A HSUP-hoz kapcsolódó egyetemi kurzus keretében a hallgatók számos startup szektorban tevékenykedő szakértő bevonásával ismerhetik meg a megoldásközpontú gondolkodásmódot, így az Y és Z generáció innovációs környezetbe való bevonása a generációk összekötésével valósul meg, aminek eredményeként létrejön egy „innovációs generáció”.

* A programra minden alap- és mesterszakos, illetve PhD képzést végző hallgató jelentkezhet, függetlenül attól, hogy nappali vagy levelező szakon folytatja tanulmányait.
* A HSUP kurzus nem igényel a hallgatóktól személyes jelenlétet, illetve oktatói közreműködést. Webes felületen és applikáción keresztül saját ütemben teljesíthető, így a hallgatók akár másik tantárgyuk mellé is felvehetik, hiszen nem lesz óraütközésük.
* A projektek vezetői az ötletgazdák, akiknek feladata a csapattagok toborzása, melyre a HSUP platformon lesz lehetőség. A csapatok minimum. 3 és maximum 5 fősek lehetnek.
* **A második félévben a hallgatók csapatokba rendeződve projektötletük gyakorlati megvalósításán dolgoznak. Követelményként 5 modul tesztjét kell sikeresen teljesíteniük**, legalább elégséges eredménnyel (61%), valamint az **ötletük validálásáról progress report-ot készíteniük.**
* **A csapatok munkáját a második félévben mentorok segítik** (szakterületi mentor, üzleti mentor vagy startupper)
* **Minden olyan hallgató, aki a HSUP második félévében projektcsapat tagja, ösztöndíjban részesül**
* A kurzus félévenként 4 kredit értékű.

**HSUP I. félév**

**Tantárgyleírás, a képzés célja:**

A tárgy célja, hogy a hallgatók elsajátítsák a megoldás központú gondolkodásmódot és megismerkedjenek a startupok világával és az azt körülvevő innovációs ökoszisztémával. Megértsék a vállalkozások működési irányelveit, a startup vállalkozások építésének jellemzőit, legfontosabb állomásait, eszközeit és módszereit.

**Ismeretkörök:**

1. Mi az innováció? Mi az, hogy startup?
2. Ötletvalidáció - honnan tudom, hogy elég jó az ötletem?
3. Üzleti és pénzügyi tervezés
4. Piacralépés
5. A szellemi tulajdon védelme
6. Felkészülés a befektetésre
7. Pitch - az ötlet bemutatása

**Szakmai kompetenciák:**

A hallgató ismeri az innovációs és startup ökoszisztéma szereplőit és az azok közötti kapcsolatokat. Érti a különbséget a kkv-k és startupok között, a vállalkozások működési irányelveit és érti a megoldás központú, innovatív gondolkodásmód jelentőségét. A hallgató érti a startup vállalkozások építésének jellemzőit, legfontosabb állomásait, eszközeit és módszereit.

**Kötelező és ajánlott irodalom:**

 A kurzus kötelező irodalma az e-learning felületen elérhető tananyag, valamint a megosztott videók és hanganyagok.

A kurzus ajánlott irodalma az e-learning felületen bónusztananyagként elérhetővé tett írott anyagok, megosztott videók és hanganyagok.

**Oktatásmódszertan:**

E-learning

**A program kimenti követelményei:**

7 modulzáró vizsga és vállalkozási ötletet bemutató onepager

**Az első félévben a hallgatóknak** **7 modul tesztjét kell sikeresen teljesíteniük**, legalább elégséges eredménnyel (61%), illetve ezen felül **kritérium egy one-pager elkészítése is,** melyben bemutatják saját ötletüket vagy valamely nagyvállalati kihívásra kidolgozott megoldásukat.

**Évközi beadandó feladatok:**

Onepager - vállalkozási ötlet bemutatása egy oldalban a szorgalmi időszak végéig.

**A hallgatók nagyvállalatok által meghirdetett problémákra is kidolgozhatnak megoldásokat.** Fontos kihangsúlyozni azonban, hogy dönteniük kell: **vagy saját ötletüket, vagy a nagyvállalat által meghirdetett problémára kidolgozott megoldásukat nyújtják be a one-pageren**

**Gyakorlati jegy kialakításának módja:**

A hallgatók a modulzáró vizsgákon elért pontszámuk átlaga szerint kapnak ajánlott érdemjegyet. A onepager tartalma nem kerül értékelésre, így az nem számít bele az érdemjegybe, azonban annak az előre megadott szerkezet szerinti megléte és feltöltése kötelező.